Diari Oficial de la Generalitat Valenciana


Sumari del DOGV 3804, del 31-07-2000 (2000/6293)

ORDRE de 24 de juliol de 2000, de la Conselleria del Portaveu del Govern, per la qual es deleguen determinades atribucions en el secretari general de la Presidència.
---------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6293


Data del document
:   24-07-2000

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * Conselleria Portaveu del Govern
    * administració regional
    * delegació de poders
    * competència administrativa

ORDRE de 24 de juliol de 2000, de la Conselleria del Portaveu del Govern, per la qual es deleguen determinades atribucions en el secretari general de la Presidència. [2000/Q6293]
  
L'article 45 del Decret 109/2000, de 18 de juliol, del Govern Valencià, pel qual s'aproven els reglaments orgànics i funcionals de la Presidència i de la Conselleria del Portaveu del Govern, estableix que les funcions que, d'acord amb l'article 75 de la Llei 5/1983, de 30 de desembre, de Govern Valencià, corresponen a la Secretaria General de la Conselleria del Portaveu del Govern, seran exercides per la Secretaria General de la Presidència de la Generalitat Valenciana.
  
Atenent al principi d'eficàcia que regeix l'actuació de les administracions públiques, i amb la finalitat de dotar de major agilitat la gestió dels afers la competència dels quals té assignada aquest departament, es considera oportú delegar determinades atribucions del seu titular en el secretari general de la Presidència.
  
En atenció d'aquests motius, i de conformitat amb el que disposen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià, i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999,
  
ORDENE
  
Primer
  
Delegar en el secretari general de la Presidència de la Generalitat Valenciana les funcions següents:
  
L'exercici de les facultats ordinàries en matèria de contractació administrativa, així com les d'efectuar contractes sotmesos al dret privat, dins dels límits legals i pressupostaris.
  
Dictar els actes de retenció de crèdit, autorització de la despesa, disposició del crèdit, reconeixement d'obligacions i proposta de pagament, dins dels límits legals i pressupostaris, de tots els serveis integrats en els programes pressupostaris de la conselleria.
  
L'adopció d'acords en matèria de modificacions pressupostàries que, segons el que estableix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, les seues modificacions posteriors o lleis de pressupostos i d'acompanyament a aquests, siguen de la competència del conseller o la consellera titular del departament.
  
La facultat per a resoldre les reclamacions prèvies a la via judicial civil, relatives a l'àmbit funcional de la conselleria.
  
La resolució dels procediments instats per a delimitar la responsabilitat patrimonial de l'administració, a què es refereixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i que corresponguen a l'àmbit competencial d'aquest departament.
  
Dictar les resolucions relatives a l'atorgament de les ajudes i subvencions a què es refereix l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, així com les beques a què es refereix el Decret 108/1992.
  
Segon
  
La present delegació d'atribucions podrà ser revocada en qualsevol moment per l'òrgan delegant, de conformitat amb el que estableix l'article 68.5 de la Llei 5/1983, de 30 de desembre, de Govern Valencià, i l'article 13.6 de la Llei 30/1992, de 26 de novembre, modificada per la Llei 4/1999.
  
Les atribucions delegades en la present ordre podran ser advocades, en els termes i amb els requisits que estableix l'article 14 de la Llei 30/1992 , de 26 de novembre, modificada per la Llei 4/1999.
  
Tercer
  
En tots aquells supòsits en què es faça ús d'aquesta delegació, haurà de fer-se constar expressament en la resolució o acte que s'adopte, i es consideraran dictat per l'òrgan delegant.
  
Les atribucions exercides per delegació no podran ser objecte de delegació en un altre òrgan.
  
DISPOSICIÓ ADDICIONAL
  
S'autoritza el secretari general de la Presidència de la Generalitat Valenciana per dictar totes les instruccions que considere necessàries per al compliment i desenvolupament de la present ordre.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen al que preveu la present ordre.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 de juliol de 2000
  
La consellera portaveu del Govern,